Vedlegg 8 - Bekreftelse på forpliktelse til å svare konvensjonalbot

Dato: [●]

Olje- og Energidepartementet  
Akersgata 59, 0180 Oslo

Vi viser til Olje- og Energidepartementets ("**OED**") konkurranse om tildeling av et prosjektområde for havvind i Sørlige Nordsjø II ("**Konkurransen**").

[●] ("**Søker**") vil levere søknad i samsvar med vilkårene for deltakelse i Konkurransen. Det er et vilkår for deltakelse i auksjonen at Søker bekrefter sin aksept av vilkårene for Konkurransen, herunder forpliktelse til å svare konvensjonalbot.

Det bekreftes at Søker, dersom Søker oppfyller minimumskravene, blir prekvalifisert og vinner den etterfølgende auksjonen om tildeling av prosjektområde i Sørlige Nordsjø II, forplikter seg til, så raskt som mulig og senest 4 uker etter avsluttet auksjon, å:

1. Opprette et eget foretak i henhold til havenergilova § 3-5 (dersom Søker ikke allerede er eller har opprettet et slikt selskap på auksjonstidspunktet);
2. Inngå en differansekontrakt med staten v/OED på vilkår som fastsatt av OED og kunngjort i god tid før auksjonen; og
3. Stille garantier for forpliktelser i henhold differansekontrakten som nærmere angitt i der.

Videre bekreftes at Søker, dersom forpliktelsene angitt i bokstav (a), (b) og (c) ovenfor ikke oppfylles innen fristen, aksepterer å betale en konvensjonalbot på NOK 400.000.000 til staten v/OED.

Konvensjonalboten forfaller til betaling ved påkrav. Dersom flere selskaper samarbeider om søknaden (konsortium), skal alle søkerselskapene være solidarisk ansvarlige for konvensjonalboten.[[1]](#footnote-1)

Som sikkerhet for forpliktelsen til å betale konvensjonalbot vil Søker sørge for at det stilles en påkravsgaranti til fordel for staten v/OED senest 14 dager før auksjonen starter. Garantien vil i form og innhold i det vesentlige samsvare med det garantiformatet som er vedlagt utlysingsdokumentene for Konkurransen.

Søker er innforstått med at en unnlatelse av å stille slik bankgaranti innebærer at retten til å delta i auksjonen bortfaller.

Forpliktelser etter denne bekreftelsen skal være underlagt norsk rett med Oslo tingrett som verneting.

\*\*\*

*[​Signaturside følger​]*

*[​Signaturside​ til Bekreftelse av forpliktelse til å svare konvensjonalbot]*

[Sted], [dato]

For Søker

|  |  |
| --- | --- |
| Signatur: \_\_\_\_\_\_\_\_\_\_\_\_\_\_\_\_\_\_\_\_\_\_ | Signatur: \_\_\_\_\_\_\_\_\_\_\_\_\_\_\_\_\_\_\_\_\_\_ |
| Navn: | Navn: |
| Tittel: | Tittel: |

Vedlegg: Dokumentasjon på at den eller de som har signert erklæringen gyldig kan forplikte Søker ved signaturrett, prokura eller særskilt fullmakt.

1. Det skal i disse tilfellene avgis en forpliktelseserklæring fra hvert av søkerselskapene. [↑](#footnote-ref-1)